**Διαδικτυακή εκδήλωση για την Παγκόσμια ημέρα Παιδικού Βιβλίου**

* **Παρασκευή 2 Απριλίου 2021, στις 7 το απόγευμα -**

Η Διεύθυνση Πρωτοβάθμιας Εκπαίδευσης Ημαθίας και η Δημόσια Κεντρική Βιβλιοθήκη της Βέροιας διοργανώνουν την Παρασκευή 2 Απριλίου 2021, στις 7 το απόγευμα, διαδικτυακή συνάντηση με τις συγγραφείς Μαρία Πανάγια και Κατερίνα Παπαποστόλου με αφορμή τον εορτασμό της Παγκόσμιας Ημέρας Παιδικού Βιβλίου.

Η Παγκόσμια Ημέρα Παιδικού Βιβλίου γιορτάζεται κάθε χρόνο σε όλο τον κόσμο, από το 1966 μέχρι και σήμερα, στις 2 Απριλίου την ημέρα των γενεθλίων του μεγάλου Δανού παραμυθά Χανς Κρίστιαν Άντερσεν (2 Απριλίου 1805), με σκοπό να εμπνεύσει στα παιδιά την αγάπη για το διάβασμα και να προκαλέσει την προσοχή των μεγαλυτέρων στο παιδικό βιβλίο.

Συντονιστείτε διαδικτυακά στο <https://www.youtube.com/user/libveria>

Θα μιλήσουμε για καθημερινές ιστορίες, αγάπης και ενσυναίσθησης, ενώ μαθητές του 1ου Δημοτικού Σχολείου Βέροιας και του Δημοτικού Σχολείου Ριζωμάτων θα διαβάσουν αποσπάσματα από τα βιβλία των συγγραφέων

Λίγα λόγια για τις συγγραφείς:

Η **Μαρία Πανάγια** γεννήθηκε και μεγάλωσε στη Βέροια. Ζεί στη Θεσσαλονίκη και είναι ραδιοφωνική παραγωγός στο Κοσμοράδιο 95.1. Το πρώτο της βιβλίο «Η Νέρα, η τύχη και μία ζωή σαν παραμύθι» απευθύνεται σε ανθρώπους από 6 ετών έως και 106 και αναφέρεται στην αγάπη και το σεβασμό. Είναι εθελόντρια σε φιλοζωικά σωματεία της Ελλάδας προσφέροντας υποστήριξη σε υιοθεσίες, περίθαλψη εγκαταλειμμένων άρρωστων ζώων και ενισχύοντας οικονομικά το δύσκολο αγώνα που δίνουν καθημερινά εκατοντάδες εθελοντές σε όλη την Ελλάδα.

Η **Παπαποστόλου Κατερίνα** είναι Εκπαιδευτικός- Ζωοθεραπεύτρια, συγγραφέας και ιδρύτρια της ΑΜΚΕ Ζω.Ε.Σ. Έχει μεταπτυχιακό στη Διοίκηση Πολιτισμικών Μονάδων και εξειδίκευση στην ειδική αγωγή. Εκπονεί εκπαιδευτικά φιλοζωικά και περιβαλλοντικά προγράμματα από το 2001, εγκεκριμένα σήμερα από το ΥΠΑΙΘ για όλα τα σχολεία γενικής και ειδικής αγωγής, ενώ διοργανώνει βιωματικά σεμινάρια εκπαιδευτικής διαμεσολάβησης με σκύλους. Αρθρογραφεί σε πολλά ηλεκτρονικά site αλλά και στον περιοδικό τύπο ενώ έχουν εκδοθεί μέχρι σήμερα τέσσερα βιβλία της αλλά και συμμετοχές της σε συλλογικά έργα.

Διοργάνωση:

Διεύθυνση Πρωτοβάθμιας Εκπαίδευσης Ημαθίας <http://dipe.ima.sch.gr/>

Δημόσια Κεντρική Βιβλιοθήκη Βέροιας <http://www.libver.gr>

Συμμετέχουν οι σχολικές βιβλιοθήκες του 1ου Δημοτικού Σχολείου Βέροιας και του Δημοτικού Σχολείου Ριζωμάτων

Επικοινωνία:mail@dipe.ima.sch.gr και 2331070981